Ադմիրալը

Ադմիրալը (ռուս.՝ Адмира́лъ), ռուսական պատմագեղարվեստական ֆիլմ՝ նկարահանված ռեժիսոր Անդրեյ Կրավչուկի կողմից։ Ներկայացնում է ռազմածովային նավատորմի սպա, հետագայում ադմիրալ, Սպիտակ շարժման ղեկավար, Ռուսական բանակի գերագույն գլխավոր հրամանատար, Ռուսաստանի Գերագույն ղեկավար Ալեքսանդր Վասիլևիչ Կոլչակի կյանքը։ Ֆիլմի կարգախոսն է Աստվածաշնչից՝ «Երգ երգոցից» վերցված «Հզոր է սերը մահվան պես» (ռուս.՝ «Ибо крепка, как смерть, любовь») քաղվածքը։
Ռուսաստանում ֆիլմի պրեմիերան տեղի է ունեցել 2008 թվականի հոկտեմբերի 9-ին։ Նախապրեմիերային ցուցադրություններ են կազմակերպվել հոկտեմբերի 7-ին և 8-ին։
Ֆիլմի՝ տասը սերիայից բաղկացած հեռուստատարբերակը ցուցադրվել է Ռուսաստանի Առաջին ալիքով 2009 թվականի հոկտեմբերի 19-ից մինչև նոյեմբերի 3-ը։


== Սյուժե ==
Ֆիլմի գործողությունները տեղի են ունենում 1916-1920 թվականներին Ռուսական կայսրության անկման, երկու հեղափոխությունների (Հոկտեմբերյան և Փետրվարյան), ինչպես նաև Ռուսաստանի քաղաքացիական պատերազմի ֆոնին։
Կործանվող կայսրության ֆոնին ներկայացվում են ադմիրալ Ալեքսանդր Կոլչակի կյանքի վերջին տարիները, ով մինչև մահ հավատարիմ մնաց իր սիրուն ու իր հայացքներին։
Ֆիլմի հիմքում ընկած են Ալեքսանդր Կոլչակի կյանքից իրական փաստեր, ով եղել է նավատորմավար (Ալեքսանդր Կոլչակը եղել է Ռուսաստանի աշխարհագրական միության անդամ, երկար տարիներ արշավախմբերի կազմում եղել է Անդրբևեռաշրջանում (նրա անունով կոչվել է կղզի Կարայի ծովում), մասնակցել է ռազմական բախումների Բալթիկայում, գլխավորել է Ռուսական կայսրության Սևծովյան նավատորմը) և սպիտակ շարժման ղեկավար (1919 թվականին Ալեքսանդր Կոլչակը հայտարարվել է Ռուսաստանի գերագույն ղեկավար, նրան ենթարկվել է հսկայական տարածություն՝ Ուրալը, Սիբիրը, Հեռավոր Արևելքը)։ Ֆիլմում պատմվում է նաև նրա քաղաքացիական կնոջ՝ Աննա Վասիլևնա Կնիպերի մասին (ադմիրալի ձերբակալության ժամանակ Աննա Կնիպերը, մոտենալով էսէռներին, ասել է. «Ձերբակալեք նաև ինձ։ Ես չեմ կարող առանց նրա ապրել»)։


== Դերերում ==


== Մրցանակներ և անվանակարգեր ==


== Նկարահանումներ ==
Ֆիլմում առկա են բազմաթիվ «պատմական անճշտություններ», սակայն ռեժիսոր Անդրեյ Կրավչուկի խոսքերով՝ ֆիլմն ստեղծողների նպատակն է եղել ոչ թե ստույգ դետալներով պատկերել պատմությունը, այլ ներկայացնել ադմիրալ Ալեքսանդր Կոլչակի անհատականությունը և ցույց տալ այն, ինչն այսօր խիստ պակասում է, այսինքն՝ պարտքի, պատվո, բարոյականության զգացումները, արժանապատվությունը պահելու ու ցանկացած իրավիճակում դիմակայելու ունակությունները։
Ֆիլմն ստեղծելու գաղափարն առաջացել է Սվերդլովսկի կինոստուդիայում։ Եկատերինբուրգում էլ կայացել է ֆիլմի առաջին ցուցադրությունը Կոսմոս կինոթատրոնում։
Ֆիլմի գլխավոր երգը՝ «Анна», կատարել է Վիկտորյա Դայնեկոն։ Կոմպոզիտոր Իգոր Մատվիենկոն գրել է երաժշտություն Աննա Տիմիրյովայի՝ Կոլչակին նվիրված բանաստեղծության համար։ Վալերի Մելաձեն նույնպես գրել է սաունդթրեք ֆիլմի համար (երգ «Вопреки»): «Լյուբե» խումբը կատարել է «Мой Адмирал» երգը։
Ֆիլմի սկսզբում ու վերջում ցուցադրվում են տեսարաններ «Պատերազմ և խաղաղություն» ֆիլմի նկարահանումներից. ռեժիսոր Սերգեյ Բոնդարչուկի դերը կատարել է նրա որդին՝ Ֆեոդոր Բոնդարչուկը։


== Սաունդթրեք ==
Վիկտորյա Դայնեկո – Анна (տեքստը՝ Աննա Տեմիրյովայի, երաժշտությունը՝ Իգոր Մատվիենկոյի)
Վալերի Մելաձե – Вопреки (տեքստը և երաժշտությունը՝ Կոնստանտին Մելաձեի)
«Լյուբե» — Мой Адмирал (տեքստը և երաժշտությունը՝ Իգոր Մատվիենկոյի)


== Ծանոթագրություններ ==


== Արտաքին հղումներ ==